
Bli med på quiz jorda rundt

 

I denne boka vil du finne spørsmål innenfor en rekke temaer:

Geografi, historie, sport, samfunn, livsstil, populærkultur, finkultur og natur og vitenskap.

Spørsmål i alle vanskelighetsgrader fra nybegynner til ekspert.

Endel av spørsmålene har eller skal publiseres i VG.

Litt om quizmaster:

Bjørn Erik Lobben, født 1971, bor på Åmot i Modum. Til daglig er Bjørn Erik lærer, galoppekspert og quizmaster i VG. Hans store lidenskap er quiz, og han har hentet hjem en rekke gode plasseringer både nasjonalt og internasjonalt. 

En stor takk til to av Norges beste quizere, Ole Martin Halck og Toril Opsahl, som har bidratt til at denne boken har blitt en realitet.


 

 

AFGHANISTAN 1

1. Hva heter hovedstaden i Afghanistan?

2. I hvilket år ble landet invadert av Sovjetunionen, noe som fikk mange land til å boikotte OL i Moskva året etter?

3. Hvilken by med 200 000 innbyggere forbindes med skibindinger?

4. Hvem er det en 53 meter høy statue av i Bamian-dalen? Statuen har blitt skadet flere ganger helt siden 600-tallet.

5. I antikken kalt Oxos eller Oxus, hvilken elv er lengst i Sentral-Asia og grenseelv mellom Afghanistan og Tadsjikistan?

AFGHANISTAN 2

6. Med et svar på T som betyr «elever», hvilken bevegelse styrte Afghanistan fra 1996 til 2001?

7. Hvilket ord som betyr smal eller smekker kan settes bak Afghansk for å gi navn til en hunderase?

8. Hvilket ord på M som ofte oversettes til «hellig krigere» brukes om motstandsgruppene som kjempet mot den sovjetiske invasjonen?

9. Mange i Afghanistan snakker pashto. Hva heter den persiske dialekten som også snakkes av mange?

10. Muhammad X Shah. Hvilket navn skal inn for X i navnet til Afghanistans siste konge? Han satt fra  1933 til 1973.

ALBANIA

11. Hva heter hovedstaden i Albania?

12. I Albanias flagg er det avbildet en dobbelthodet hva da?

13. Albania var medlem av hvilken pakt som de meldte seg ut av i 1968?

14. På en måte kan man si at Albanias valuta har et litt artig navn. Hva heter landets valuta?

15. Han het også Georg Kastriota, levde fra 1405 til 1468 og var leder for det albanske forsvaret mot Det osmanske riket. Derfor er han stor folkehelt i Albania. Under hvilket navn er han bedre kjent?

ALGERIE

16. Hva heter hovedstaden i Algerie?

17. Algerie ble republikk i 1962 etter å ha frigjort seg fra hvilket land?

18. Hva heter fjellkjeden som består av tre parallelle fjellsystemer langs kysten av landet?

19. Hva heter løperen som vant OL-gull på 1500-meter i 1996, og tok tre strake VM-gull på samme distanse 1991, 1993 og 1995?

20. Hva heter fjellplatået i det sentrale Sahara, der det i 1933 ble gjort en rekke funn av hulemalerier fra den yngre steinalder?


 

 

SVAR:

Afghanistan 1: 1. Kabul, 2. 1979, 3. Kandahar, 4. Buddha, 5. Amu-Darja

Afghanistan 2: 6. Taliban, 7. Afghansk mynde, 8. Mujahedin, 9. Dari, 10. Zahir

Albania: 11. Tirana, 12. Ørn, 13. Warszawapakten, 14. Lek, 15. Skanderbeg

Algerie: 16. Alger, 17. Frankrike, 18. Atlas(-fjellene), 19. Noureddine Morceli, 20. Tassili


 

 

ANDORRA

1. Hva heter hovedstaden i Andorra?

2. Andorras flagg er svært likt Tsjads flagg, Moldovas flagg, samt flagget til hvilket annet land i Europa?

3. Hvilket ord på F passer for landene Andorra, Liechtenstein og Monaco når det gjelder styreform?

4. Hvilket språk er det offisielle i Andorra? Her går tankene fort til et av nabolandene.

5. Ifølge en traktat fra 1278 er Andorra underlagt den franske presidenten, samt biskopen av hvilket spansk bispedømme?

ANGOLA

6. Hva heter hovedstaden i Angola?

7. Angola frigjorde seg i 1975 fra hvilken europeisk kolonimakt?

8. Hvilket land ligger enkelt sagt rett sør for Angola?

9. Hva heter den angolanske eksklaven ved Kongo-elva med grense til Republikken Kongo og Den demokratiske republikken Kongo?

10. Angola har bare hatt tre presidenter. Den første, Agostinho Neto (1975-79), den i 2022 sittende presidenten João Lourenço, samt hvilken president, som satt fra 1979 til 2017? 

ANTIGUA OG BARBUDA

11. Hva heter hovedstaden i Antigua og Barbuda?

12. Hvilket språk er det offisielle i Antigua og Barbuda?

13. Hvilken meget kjent eventyrer var det som oppdaget Antigua og Barbuda i 1493?

14. I hvilket år som slutter på 1 fikk landet sin selvstendighet fra landet det tidligere var underlagt?

15. Hvilken idrett anses som den mest populære i landet? VM i 2007 ble arrangert i flere av de karibiske landene, åtte av kampene ble den gang utkjempet på Antigua.

ARMENIA

16. Hva heter hovedstaden i Armenia?

17. Hvilken by i gamle Buskerud kan tankene lett gå til når det er snakk om navnet på den armenske valutaen?

18. Hvilket tyrkisk fjell kjent fra Bibelen kan man se fra Armenias hovedstad?

19. Hvilken frukt har latinsk navn Prunus armeniaca? Det sies at den oransje fargen i Armenias flagg symboliserer denne frukten.

20. Hva het tippoldebarnet til Noa, som skal ha beseiret den babylonske kongen Bel i 2492 f.Kr. og blitt stamfar til alle armenere?


 

 

SVAR:

Andorra: 1. Andorra la Vella, 2. Romania, 3. Fyrstedømme, 4. Katalansk, 5. Urgell

Angola: 6. Luanda, 7. Portugal, 8. Namibia, 9. Cabinda, 10. José Eduardo dos Santos

Antigua og Barbuda: 11. Saint John’s, 12. Engelsk, 13. Kristoffer Columbus, 14. 1981, 15.  Cricket

Armenia: 16. Jerevan, 17. Drammen (valutaen heter dram), 18. Ararat, 19. Aprikos, 20. Hajk


 

 

ARGENTINA 1

1. Hva heter hovedstaden i Argentina?

2. Hvilket kallenavn på fem bokstaver brukes ofte om Eva Perón? Madonna spilte henne i filmen med samme navn som svaret jeg skal fram til.

3. Hva heter den argentinske tennisspilleren som vant US Open 2009 for herrer?

4. Hva kalles en argentinsk cowboy?

5. Hva heter den kjente kirkegården i hovedstaden? Blant dem som er begravet her, er presidentene Raúl Alfonsín, Carlos Pellegrini, Agustín Pedro Justo og Bartolomé Mitre, samt Eva Perón.

ARGENTINA 2

6. Hvilken dans forbindes spesielt med Argentina? I Norge bør melodien «X for to» av Alf Prøysen og Bjarne Amdahl være kjent.

7. Hvilket fjell er Argentinas og Amerikas høyeste?

8. Hva heter øygruppen i Atlanterhavet som Argentina kriget med Storbritannia om i 1982?

9. Argentina er gode i hvilken idrett som, til tross for at det bare er fire spillere på hvert lag, spilles på stor bane? En omgang i denne idretten heter chukka. 

10. Hva heter Argentinas president? (2022)

ARGENTINA 3

11. Hvilke to farger dominerer Argentinas flagg? Se bort fra den gule solen i midten av flagget.

12. Argentina har lang grense til hvilket land i vest? Det er verdens tredje lengste grense.

13. Etter hvilket grunnstoff har landet fått sitt navn?

14. Oppgi navnet på vindruen som er den viktigste i produksjonen av rødvin i Argentina.

15. Med navn etter en viktig dato i argentinsk historie, hva heter hovedstadens hovedgate som er omtalt som verdens bredeste?

ARGENTINSK FOTBALL

16. Hvilken fotballspiller, som døde i 2020, regnes av mange som tidenes beste?

17. Hva heter Paris Saint-Germain (2022)-spilleren som har konkurrert med Cristiano Ronaldo om å være verdens beste det siste tiåret?

18. Argentina er verdensmestere i fotball for herrer. I hvilket år vant de VM på hjemmebane?

19. Hvem har med 148 landskamper i fotball rekorden i Argentina?

20. Hva heter klubben fra Avellaneda som er Argentinas mestvinnende klubb utenfor hovedstaden?


 

 

SVAR:

Argentina 1: 1. Buenos Aires, 2. Evita, 3. Juan Martín del Potro, 4. Gaucho, 5. (Cementerio de la) Recoleta

Argentina 2: 6. Tango, 7. Aconcagua, 8. Falklandsøyene (eller Islas Malvinas), 9. Polo, 10. Alberto Fernández

Argentina 3: 11. Blått og hvitt, 12. Chile, 13. Sølv (argentum), 14. Malbec, 15. 9. juli-avenyen (Avenida de 9 Julio)

Argentinsk fotball: 16. Diego Armando Maradona, 17. Lionel Messi, 18. 1978, 19. Javier Mascherano, 20. Racing (Club de Avellaneda)


 

 

ASERBAJDSJAN

1. Hva heter hovedstaden i Aserbajdsjan?

2. Hvilket produkt som også er svært viktig for Norge, regnes Aserbajdsjan som en av verdens første produsenter av?

3. Hva heter fjellområdet der Georgia, Aserbajdsjan og Armenia ligger?

4. Hva er etternavnet til han som ble president i 2003?

5. I hvilken by ble mellom 200 og 1000 sivile drept i 1992?

AUSTRALIA 1

6. Hva heter hovedstaden i Australia?

7. Med en tittel på to ord, der det første starter på W og det andre på M, hvilken sang omtales som Australias uoffisielle nasjonalsang?

8. Hva slags trær er koalaens klare favorittføde? Den spiser nesten bare blader fra dette treet.

9. Hva heter hun som tente OL-ilden og vant 400 meter friidrett i OL i år 2000?

10. Hva heter den store bukta på nordsiden av Australia mellom Arnhem land og Cape York-halvøya?

AUSTRALIA 2

11. Hvilken dyrefamilie, som omfatter noen av de største pungdyrene, har lange bakben de bruker til å hoppe med? Vitenskapelige navn kommer fra det greske macropod, som betyr «lang fot».

12. Hvilket ord på A brukes om urbefolkningsgrupper i Australia? Det lever også noen utenfor Australia.

13. Av hvilken populær kokkekonkurranse ble Julie Goodwin den første vinneren i 2009?

14. Hvilket flyselskap er favoritten til hovedpersonen i filmen «Rain Man», fordi flyene deres aldri styrter?

15. Hva heter den eneste australske forfatteren som har fått Nobels litteraturpris? Det skjedde i 1973.

AUSTRALIA 3

16. Hvilket engelsk ord på C brukes om en mellomstatlig organisasjon av 54 suverene stater, hovedsakelig Storbritannia og tidligere kolonier?

17. Hva heter den store øya i sør der Hobart er hovedstad?

18. Nå kjent som Uluru. Hvilket engelsk navn brukes om den meget kjente steinformasjonen som er hellig for urbefolkningen?

19. I hvilken by går Autralias klart mest kjente galoppløp?

20. Hvilken Sir med fornavn Donald, ofte bare The Don, regnes av mange som tidenes beste cricket-spiller?

